Vremea schimbă iar foaia! Sâmbătă, 11 mai, vremea a fost caldă și frumoasă, iar temperaturile au arătat chiar și 26 de grade în termometre. De duminică, 12 mai, vremea se va răci brusc. Zonele în care se va instala frigul prima oară!
Conform informațiilor furnizate de ANM, se așteaptă o continuare a scăderii temperaturilor în majoritatea zonelor țării. De la temperaturi de primăvară, trecem la cele de iarnă, în orele următoare.
Dacă sâmbătă s-au înregistrat temperaturi uşor mai ridicate decât în mod normal pentru această perioadă, de duminică, vremea se strică iar și vin precipitațiile.
„Duminică, temperaturile vor scădea în toate regiunile, astfel încât vremea va deveni chiar răcoroasă. Toate acestea sub influența unui front atmosferic rece care va traversa teritoriul țării noastre și va aduce mâine, pe lângă scăderea valorilor termice, și fenomene specifice instabilității atmosferice. Acestea vor fi mai frecvente și mai intense, probabil, în zona Olteniei, dar se vor manifesta și în celelalte regiuni, poate pe arii mai restrânse în partea de nord și de nord-est a teritoriului”, a precizat meteorologul ANM Alina Șerban, la Antena 3 CNN.
Duminică, 12 mai 2024, temperaturile vor continua să scadă și vor fi ușor sub medii pentru această perioadă specifică. În majoritatea zonelor țării, cerul va fi i predominant acoperit de nori și se vor semnala precipitații.
În plus, se vor înregistra temperaturi ușor negative în depresiunile din estul Transilvaniei. Nu vor mai trece de 13-14° nici în zona litoralului.
Dacă sâmbătă au fost temperaturi de 23-24° Celsius în Capitală, de duminică se va strica vremea şi în București. Se va răci accentuat și vor apărea ploile mai ales după-amiaza și noaptea. Temperaturile nu vor mai trece de 17 grade Celsius.